

**HAJDÚ-BIHAR MEGYEI BÜNTETÉS-VÉGREHAJTÁSI INTÉZET**

**PÁLYÁZATI FELHÍVÁS**

A Hajdú-Bihar Megyei Büntetés-végrehajtási Intézet Parancsnoka pályázatot hirdet **körlet felügyelői** beosztás betöltésére határozatlan időtartamú hivatásos szolgálati jogviszonyban az alábbi feltételekkel.

**Foglalkoztatás jellege:** teljes munkaidős.

**Munkavégzés helye**: Hajdú-Bihar Megyei Büntetés-végrehajtási Intézet

 4024 Debrecen, Iparkamara u. 1.

**Pályázati feltételek:**

* magyar állampolgárság,
* állandó belföldi lakóhely,
* betöltött 18. életév, továbbá a hivatásos szolgálat – pályázóra nézve irányadó - felső korhatáránál legalább 10 évvel alacsonyabb életkor,
* középfokú állami iskolai végzettség,
* egészségi, pszichológiai, fizikai alkalmasság,
* kifogástalan életvitel, illetve az erre irányuló ellenőrzés vállalása a szolgálati viszony létesítését megelőzően, illetve a szolgálati viszony fennállása alatt.

**A pályázat elbírálásánál előnyt jelent:**

* alapfokú büntetés-végrehajtási szaktanfolyami végzettség,
* büntetés-végrehajtási szakmai tapasztalat.

**Beosztáshoz tartozó főbb feladatok:**

* a házirend szabályainak megkövetelése,
* a napirendi feladatok végrehajtása, fogvatartottakkal való betartatása,
* fogvatartottak napi tevékenységének irányítása, felügyelete, ellenőrzése
* a felügyeletére bízott körletrész, zárka, lakó- és egyéb helyiségek ajtóinak a szolgálati utasítás szerinti zárva tartása,
* a napirendben meghatározott esetekben és a szolgálati elöljáró utasítása alapján a fogvatartott részlegen való elhelyezése, illetve részlegről történő kiadása,
* a meghatározott biztonsági intézkedések végrehajtása, azok előírtak szerinti dokumentálása,
* fogvatartás rendjét, biztonságát veszélyeztető cselekmény elkövetésének megakadályozása,
* biztonsági szemle és biztonsági vizsgálat végrehajtásában történő részvétel,
* rendszeresített szolgálati okmányok és nyilvántartások pontos vezetése,
* ismerje a szakmai tevékenységét érintő jogszabályokat, valamint a szerv belső normáit, folyamatosan törekedjen a korszerű szakmai ismertek elsajátítására, megőrzésére, gyarapítására, feladatellátása során ezek felhasználásával, legjobb tudása szerint eljárva.

**Illetmény:** A rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény alapján a Tiszthelyettesi besorolási osztály B besorolási kategória szerint.

**Egyéb juttatások, támogatások:** választható béren kívüli juttatás, ruházati utánpótlási ellátmány, lakhatási támogatás, munkába járás költségtérítése.

**Munkarend:** vezényléses, illetve váltásos szolgálatteljesítési időrendszer.

**A pályázathoz kérjük mellékelni**:

* a legfontosabb személyes adatokat tartalmazó részletes szakmai önéletrajzot (korábbi munkahelyek, munkakörök feltüntetésével),
* meglévő állami iskolai, szakmai, illetve egyéb képzettségeket, idegen nyelv ismeretét igazoló okiratok másolatát,
* motivációs levelet,
* hozzájárulói nyilatkozatot arra vonatkozóan, hogy a pályázati anyagot az elbírálásban résztvevők megismerhetik.

**A pályázat benyújtásának határideje: folyamatos**

A beosztás nyertes pályázat esetén azonnal, illetve áthelyezés esetén az állományilletékes parancsnok által meghatározott időponttól tölthető be, civil jelentkező esetén az alkalmazási feltételek teljesülését követően.

A pályázatokat – a Hajdú-Bihar Megyei Büntetés-végrehajtási Intézet parancsnokához, Pancsusák Sándor Péter bv. ezredesnek címezve - postai úton 4002 Debrecen, Pf.: 48. címre vagy elektronikusan a debrecen.uk@bv.gov.hu e-mail címre kell benyújtani.

A benyújtott pályázatokat az általam kijelölt bizottság bírálja el, melynek eredményéről a pályázót írásban értesítem.

A pályázattal kapcsolatban bővebb felvilágosítás a Személyügyi és Szociális Osztályon az 52/526-226-os (NTG: 113-1500) telefonszámon vagy a Biztonsági Osztályon az 52/526-210-es (NTG: 113-2200) telefonszámon kérhető.

 **Pancsusák Sándor Péter bv. ezredes**

 **büntetés-végrehajtási tanácsos**

 **parancsnok**